
Līgums Nr. B2-2019/______
par mikroorganismu identifikācijas testu ar MALDI-TOF tehnoloģiju piegāde
Rīgā







2019. gada_____. _________________
SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta ielā 2, Rīgā, LV-1038 (turpmāk – Pasūtītājs), kuru pārstāv valdes priekšsēdētājs Imants Paeglītis, valdes loceklis Kaspars Plūme un valdes loceklis Vilnis Lietuvietis, un
SIA „Diamedica”, reģistrācijas Nr. 40003469042, juridiskā adrese A.Deglava iela 66, Rīga, LV-1035,  (turpmāk – Piegādātājs), kuru saskaņā ar statūtiem pārstāv valdes loceklis Arnis Ozols , abi kopā turpmāk – Puses, katrs atsevišķi – Puse,
pamatojoties uz Pasūtītāja rīkotā atklāta konkursa „Testu iegāde mikroorganismu identifikācijai ar masas spektrometrijas metodi un imūņķīmisko rādītāju noteikšanai ar hemiluminiscences un imūnfluorescences metodi”, ID Nr. RAKUS 2019/72K (turpmāk – Konkurss) iepirkuma priekšmeta 1. daļas rezultātiem, noslēdz šo līgumu (turpmāk – Līgums): 

1. Līguma priekšmets
1.1. Līguma priekšmets ir mikroorganismu identifikācijas testu ar MALDI-TOF tehnoloģiju (turpmāk – Preces vai Prece) piegāde Pasūtītājam, komplektācijā iekļaujot paraugu plāksnīšu sagatavošanu 3 (trīs) darba vietās (raugveida un pelējuma sēņu paraugu sagatavošanu 1 (vienā) darba vietā) ar vienreizlietojamām vai metāliskām (5 gab.) mērķa plāksnēm un matricu.
1.2.  
Kopā ar reaģentiem, šķīdumiem, piederumiem un citiem testēšanai nepieciešamiem un iepirkuma specifikācijā iekļautiem produktiem, Piegādātājs nodrošina testēšanai nepieciešamo aparatūru (turpmāk tekstā - Aparatūra), ko uz noslēgtā Līguma laiku nodod bezatlīdzības lietošanā Pasūtītājam. Īpašumtiesības uz piegādāto Aparatūru pieder Piegādātājam.
1.3. Piegādātājs piedāvāto Aparatūru piegādā, uzstāda un nodod ekspluatācijā atbilstoši Ministru kabineta 2017.gada 28.novembra noteikumiem Nr. 689 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība” un nodrošina bezmaksas lietotāju apmācību pēc lietotāja pieprasījuma visa līguma darbības laikā.
1.4.  
Piegādātājs apņemas piegādāt Pasūtītājam, bet Pasūtītājs apņemas pieņemt un apmaksāt Piegādātāja pienācīgi piegādātās Preces, kuras noteiktas Līguma pielikumā Nr. 1.

1.5. 5 (piecu) gadu prognozējamais Preču daudzums norādīts šī Līguma pielikumā Nr.1.
1.6. Ja oriģināliepakojuma komplektācija neļauj piegādāt precīzu Preces daudzumu (skaitu), tad jāpiegādā ne mazāk kā Pasūtītājs ir pieprasījis.
2. Preces cena
2.1. Preces cenas tiek noteiktas euro, atbilstoši Piegādātāja iesniegtajam piedāvājumam Konkursā un ir norādītas Līguma pielikumā Nr. 1.
2.2. Preces cenā ir iekļauti visi nodokļi un izdevumi, kas rodas Piegādātājam sakarā ar Preces ievešanu Latvijas Republikā un tās piegādi Pasūtītājam saskaņā ar šo Līgumu.
2.3. Līguma summa (orientējošā) bez pievienotās vērtības nodokļa (PVN) ir līdz EUR 450 000,00 (četri simti piecdesmit tūkstoši euro 00 centi). PVN Puses piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā.
2.4. Piegādātājam nav pretenziju, ka Pasūtītājs iepērk tādu Preču daudzumu, kāds nepieciešams Pasūtītāja darbības nodrošināšanai.
3. Līguma darbības termiņš
Līgums stājas spēkā ar tā abpusējas parakstīšanas brīdi un ir spēkā 5 (piecus) gadus.
4. Piegādes noteikumi

4.1. Piegādes noteikumi – DDP (INCOTERM 2010).
4.2. Preču piegādes vieta stacionārs „Latvijas Infektoloģijas centrs”, Linezera iela 3, Rīga.
4.3. Preču pasūtīšanu veic stacionāra pilnvarotās personas.
4.4. Preces pasūta telefoniski, pa faksu, vai elektroniski.
4.5. Pasūtītāja pilnvarotā persona šī Līguma izpildes un kontroles veikšanai, kā arī komunikācijai ar Piegādātāju, ir stacionāra „Latvijas Infektoloģijas centrs” laboratorijas vadītāja Jeļena Storoženko, tālr. 67014220, elektroniskā pasta adrese jelena.storozenko@aslimnica.lv.
4.6. 
Piegādātāja pilnvarotā kontaktpersona: valdes loceklis Arnis Ozols, noliktavas vadītājs Arturs Romanovs, tālr. 67577833, fakss 67578270, e-pasts: diamedica@diamedica.lv.
5. Preces kvalitāte
5.1. Piegādātājs apņemas piegādāt Preci pienācīgā kvalitātē un atbilstošā iepakojumā. 

5.2. Piegādātājs atbild par Preces kvalitāti līdz tās derīguma termiņa beigām un sedz Pasūtītājam visus ar Preces neatbilstību kvalitātei saistītos zaudējumus. Precei jābūt iepakotai tā, lai transportēšanas un glabāšanas laikā saglabātos nemainīga Preces kvalitāte.

5.3. Bojātu un pasūtījumam neatbilstošu Preci Piegādātājs apmaina pret atbilstošu Preci 2 (divu) darba dienu laikā pēc paziņojuma saņemšanas no Pasūtītāja. Izdevumus, kas saistīti ar Preču apmaiņu, sedz Piegādātājs.

6. Garantija
6.1. Precēm tiek dota garantija līdz Preces derīguma termiņa beigām. 
6.2. Piegādāto Preču derīguma termiņam ir jābūt ne mazākam kā ¾ no kopējā derīguma termiņa laika, ja Līguma Pielikumā Nr.1 nav noteikts citādi.
7. Preces piegādes un saņemšanas kārtība
7.1. Prece tiek piegādāta atsevišķās partijās, pamatojoties uz Pasūtītāja veiktiem iepriekšējiem pasūtījumiem, kas pamatojas uz Pasūtītāja rīcībā esošajiem Preces atlikumiem. Katrā pasūtījumā Pasūtītājs norāda pasūtīto Preces veidu, daudzumu, nepieciešamo piegādes datumu un piegādes adresi. Pasūtījumu apjomus un veikšanas intervālus Pasūtītājs izvēlas pēc saviem ieskatiem.
7.2. Piegādātājs izpilda pasūtījumus, piegādājot visas pasūtījumos norādītās Preces 10 (desmit) darba dienu laikā no pasūtījuma izdarīšanas dienas, ja vien Puses konkrētajā pasūtījumā nav vienojušās citādi.
7.3. Preces piegādi, izkraušanu un novietošanu Pasūtītāja telpās nodrošina Piegādātājs.
7.4. Par Preces nodošanu tiek sastādīti un abpusēji parakstīti Preču pavadzīmes-rēķini, kas apliecina to, ka pasūtījums ir izpildīts. Preču pavadzīmēs-rēķinos tiek fiksēts piegādātās Preces daudzums un cena atbilstoši šā Līguma pielikumam Nr. 1.
7.5. Ja Piegādātājs turpmāk nespēj piegādāt Preces, tas ne vēlāk kā 1 (vienu) mēnesi iepriekš rakstiski informē Pasūtītāju.
7.6. Ja Preces ražotājs veic noteiktas izmaiņas un Piegādātājs nespēj vairs piegādāt Līguma pielikumā Nr.1 noteikto Preci, bet Piegādātājs var nodrošināt Konkursa specifikācijai atbilstošas ekvivalentas preces piegādi par Konkursam piedāvāto vai zemāku cenu, Pasūtītājs ir tiesīgs veikt Piegādātāja piedāvātās ekvivalentās preces pārbaudi un atbilstības gadījumā noslēgt rakstveida vienošanos par ekvivalentās preces piegādi, izdarot grozījumus Līgumā.
7.7. Testēšanai nepieciešamo Aparatūru Piegādātājs piegādā, uzstāda un nodod ekspluatācijā 8 (astoņu) nedēļu laikā no Līguma noslēgšanas dienas.

7.8. Par Aparatūras piegādi, uzstādīšanu un nodošanas ekspluatācijā tiek uzskatīta diena, kad Piegādātāja un Pasūtītāja pilnvarotie pārstāvji paraksta pieņemšanas – nodošanas aktu par Aparatūras uzstādīšanu, nodošanu ekspluatācijā un pieslēgšanu slimnīcas laboratorijā esošajai informācijas sistēmai (ja attiecīgo Aparatūru ir nepieciešams pieslēgt laboratorijā esošajai informācijas sistēmai), kā arī lietošanas instrukcijas iesniegšanu latviešu valodā. 
7.9. Līguma darbības laikā savstarpēji vienojoties iespējams Aparatūras nomaiņa uz jaunākas paaudzes modeli ar līdzvērtīgu veiktspēju.

8. Norēķinu kārtība
8.1. Par piegādātajām Precēm Pasūtītājs veic samaksu ne vēlāk kā 30 (trīsdesmit) kalendāro dienu laikā pēc Preču pavadzīmes-rēķina abpusējas parakstīšanas. 
8.2. Pirkumu apmaksa tiek veikta ar bezskaidras naudas norēķiniem, pirkuma maksu ieskaitot Piegādātāja norādītajā bankas kontā.
8.3. Par samaksas veikšanas dienu tiek uzskatīta diena, kad banka ir pieņēmusi izpildei Pasūtītāja maksājuma uzdevumu.
9. Pušu tiesības un pienākumi
9.1.  Piegādātājam ir pienākums: 

9.1.1. veikt savlaicīgu Preču piegādi saskaņā ar šī Līguma noteikumiem;
9.1.2. piegādāt Preces atbilstoši Līguma pielikumam Nr. 1;
9.1.3. piegādāt Preces ne dārgāk par Konkursā piedāvātajām cenām visā Līguma darbības laikā;
9.1.4. ja Piegādātājs piegādā kvalitātes prasībām neatbilstošas Preces un neatbilstība tiek atklāta pēc Preču pieņemšanas no Pasūtītāja puses, Piegādātājam ir pienākums aizstāt neatbilstošās Preces ne vēlāk kā divu darba dienu laikā pēc paziņojuma saņemšanas no Pasūtītāja;
9.1.5. Piegādātājs ir atbildīgs trešo personu un Pasūtītāja priekšā par kaitējumu, kas tiem radies sakarā ar Preču kvalitātes trūkumiem; 
9.1.6. nodrošināt Pasūtītāja personāla bezmaksas apmācību, ja tas ir nepieciešams. 
9.1.7. nodrošināt attālināto servisa atbalstu, t.i. automātiska tehnisko rādījumu, statistisko datu un sistēmas kļūdu ziņojumu nosūtīšana uz attālinātās novērošanas sistēmu;
9.1.8. veikt Aparatūras tehnisko apkalpošanu par saviem līdzekļiem (t.sk. analizatora remontu) visā Līguma darbības laikā, kā arī visā Līguma darbības laikā nodrošināt servisa pieejamību 24 (divdesmit četru) stundu laikā pēc Pasūtītāja pieteikuma saņemšanas, ierodoties servisa inženierim. Remonta neiespējamības gadījumā aizvietojot ar līdzvērtīgu analizatoru;
9.1.9. nodrošināt nepārtrauktu barošanas sistēmas UPS, nepieciešamās Aparatūras programmatūras, mikroorganismu identifikācijas licences;
9.1.10. nodrošināt, ka piegādājamās automātiskās pipetes ir kalibrētas;
9.1.11. nodrošināt metožu aprakstu pieejamību elektroniskā formātā valsts valodā Aparatūras uzstādīšanas brīdī;
9.1.12. nodrošināt piegādājamai Aparatūrai medicīnas ierīces funkciju atbilstības testēšanu un elektrodrošības pārbaužu veikšanu, iesniedzot pārbaudes apliecinošus protokolus, saskaņā ar MK noteikumiem Nr. 689, visa līguma darbības laikā. Visas saistītas izmaksas ar Aparatūras uzturēšanu darba kārtībā visa līguma darbības laikā nodrošina Piegādātājs.
9.2. Piegādātājam ir tiesības saņemt samaksu par pienācīgi piegādātām Precēm.

9.3. Pasūtītājam ir pienākums:
9.3.1. 
nodrošināt pienācīgi piegādāto Preču pieņemšanu, pienācīgu uzglabāšanu un faktiskās izlietošanas uzskaiti;
9.3.2. 
ievērot uzstādītās Aparatūras lietošanas instrukciju.
9.4. Pasūtītājam ir tiesības:

9.4.1.
atteikties pieņemt Preces, ja netiek ievērots to piegādes termiņš, ja tiek piegādāta nekvalitatīva, bojāta vai Līguma prasībām neatbilstoša Prece;
9.4.2.
ja Piegādātājs turpmāk nespēj piegādāt Preces vai atsakās piegādāt Preces par Pielikumā Nr.1 noteiktām cenām, Pasūtītājs ir tiesīgs rīkoties atbilstoši Līguma 10.1.punktā noteiktajam.
9.5. Abas Puses ir pilnībā savstarpēji atbildīgas par zaudējumiem, kurus tās nodara viena otrai ar šā Līguma neizpildi vai nepienācīgu izpildi.
9.6. Pretenziju pieteikšanas kārtība:
9.6.1. 
ja, pieņemot Preces, Pasūtītājs atklāj Preču iztrūkumu, bojājumu, neatbilstību kvalitātes prasībām vai cita veida neatbilstību Līguma noteikumiem un pavaddokumentiem, Pasūtītājs Preču pavadzīmes-rēķinu neparaksta, bet par iztrūkuma vai neatbilstības faktu sastāda aktu un piecu darba dienu laikā iesniedz Piegādātājam rakstveida pretenziju;
9.6.2. 
Piegādātājs divu darba dienu laikā pēc Pasūtītāja pretenzijas saņemšanas aizvieto bojātās vai neatbilstošās Preces ar jaunām, atbilstošām Precēm, kā arī piegādā iztrūkstošās Preces. Izdevumus, kas saistīti ar Preču aizvietošanu un iztrūkstošo Preču piegādi sedz Piegādātājs.
10. Pušu atbildība
10.1. Ja Piegādātājs nevar piegādāt Preces vai atsakās piegādāt Preces par Līguma pielikumā Nr. l noteiktām cenām, Pasūtītājam ir tiesības saņemt no Piegādātāja līgumsodu EUR 75,00 (septiņdesmit pieci euro 00 centi) par katru nepiegādāto Preču pozīciju.
10.2. Par katru Preču piegādes nokavēšanas gadījumu Pasūtītājs ir tiesīgs saņemt no Piegādātāja līgumsodu 0,05% (nulle komats nulle pieci procenti) apmērā no nokavētās piegādes (pasūtījuma) kopsummas par katru nokavēto dienu, bet ne vairāk kā 10% (desmit procenti) no kopējās Līguma summas.
10.3. Par katru Preču apmaksas nokavējumu Piegādātājs ir tiesīgs saņemt no Pasūtītāja līgumsodu 0,05% (nulle komats nulle pieci procenti) apmērā no neapmaksātās summas par katru nokavēto samaksas dienu, bet ne vairāk kā 10% (desmit procenti) no neapmaksātās summas.
10.4. Līgumsoda samaksa neatbrīvo Puses no pārējo Līguma saistību izpildes, ja vien no Līguma noteikumiem neizriet citādi.
11. Kārtība, kādā pieļaujama atkāpšanās no Līguma
11.1. Pasūtītājam ir tiesības izbeigt šī Līguma darbību, 10 (desmit) dienas iepriekš rakstiski paziņojot Piegādātājam, ja:
11.1.1. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
11.1.2. pret Piegādātāju ir uzsākta maksātnespējas procedūra, vai tā darbība ir apturēta;
11.1.3. Piegādātājam beidzies derīguma termiņš atļaujai, kas apliecina Piegādātāja tiesības pārdot Preces.
11.1.4. Piegādātājs nepiegādā Preci atbilstoši Līguma pielikumam Nr. l un Pasūtītāja pasūtījumam un piegāde nokavēta vairāk kā 10 (desmit) dienas;
11.1.5. Piegādātājs nepilda citus Līguma noteikumus.
11.2. Līguma izbeigšanas gadījumā Pasūtītājs samaksā Piegādātājam par faktiski laikā veiktajām Preces piegādēm, ja Puses nevienojas citādi.
12. Nepārvarama vara
12.1. Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tam par iemeslu ir tādi nepārvaramas varas apstākļi kā plūdi, ugunsgrēks, zemestrīce, karadarbība, u.c. no Pusēm neatkarīgi apstākļi, ja šie apstākļi ir iestājušies pēc Līguma noslēgšanas un kuru iestāšanos neviena no Pusēm neparedzēja un nevarēja paredzēt.
12.2. Ja šie apstākļi turpinās vairāk kā 1 (vienu) mēnesi, katrai no Pusēm ir tiesības izbeigt Līgumu un neuzņemties par to nekādu atbildību, ar noteikumu, ka otra Puse tiek informēta par Līguma izbeigšanu 20 (divdesmit) dienas iepriekš. Par pietiekamu apstiprinājumu nepārvaramas varas apstākļiem ir dokuments, kuru ir izdevusi kompetenta valsts iestāde.
12.3. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.
13. Personu datu aizsardzība
13.1. Pasūtītājs un Piegādātājs vienojas par šādiem fizisko personu datu aizsardzības noteikumiem (attiecībā uz gadījumiem, kad Aparatūrā tiek saglabāti personu dati, kas Pakalpojuma izpildes laikā ir pieejami Piegādātājam):
13.1.1. Piegādātājs apstrādā šādus Pasūtītāja kā pārziņa rīcībā esošos fizisko personu datus: vārds, uzvārds, personas kods, veiktā izmeklējuma rezultāti, kuri ir saglabāti Aparatūrā;
13.1.2. Piegādātājs Līguma ietvaros uzskatāms par Pasūtītāja datu apstrādes operatoru;
13.1.3. Piegādātājs, veicot datu apstrādi Aparatūras uzturēšanas, apkalpošanas ietvaros, nodrošina normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi;
13.1.4. Piegādātājs apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz Piegādātāja darbiniekiem. Piegādātājs nodrošina, ka tā darbinieki paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Piegādātāja darbinieku darba līgumos);
13.1.5. Piegādātājs apstrādā fizisko personu datus tikai fizisko personu datu apstrādes mērķim, nepārsniedzot Līguma izpildei nepieciešamo fizisko personu datu apstrādes apjomu un intensitāti. Jebkāda no Pasūtītāja saņemto fizisko personu datu apstrāde citiem mērķiem, kā vien tiem, kas ir paredzēti Līguma izpildei, ir aizliegta bez Pasūtītāja rakstveida piekrišanas saņemšanas;
13.1.6. pēc Pasūtītāja pieprasījuma Piegādātājs sniedz Pasūtītājam visu informāciju par fizisko personu datu apstrādi un fizisko personu datu apstrādes līdzekļiem, ko Līguma izpildes ietvaros ir veicis vai izmantojis Piegādātājs;
13.1.7. Piegādātājs sniedz Pasūtītājam visu informāciju par Līguma ietvaros apstrādājamo fizisko personu datu pieprasījumiem no datu subjektu vai trešo personu puses;
13.1.8. fizisko personu datu obligāto tehnisko aizsardzību Piegādātājs īsteno ar fiziskiem un loģiskiem aizsardzības līdzekļiem, tai skaitā nodrošinot tikai pilnvarotu personu piekļūšanu pie tehniskajiem resursiem, kas tiek izmantoti fizisko personu datu apstrādei un aizsardzībai;
13.1.9. Piegādātājam Līguma izpildes laikā ir aizliegts piesaistīt apakšuzņēmējus Pasūtītāja fizisko personu datu apstrādei bez Pasūtītāja rakstveida saskaņojuma saņemšanas.
13.1.10. Pasūtītājam ir tiesības bez iepriekšēja brīdinājuma uzdod Piegādātājam apturēt fizisko personu datu apstrādi, ja tam rodas šaubas par fizisko personu datu apstrādes atbilstību normatīvo aktu prasībām. Šāds Pasūtītāja rīkojums no Piegādātāja puses ir izpildāms nekavējoties;
13.1.11. pēc Līguma termiņa izbeigšanās, Piegādātājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem. Piegādātājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem pirms Līguma termiņa izbeigšanās, ja tie vairs nav nepieciešami Līguma izpildei;
13.1.12. Piegādātājs apņemas kompensēt Pasūtītājam visus zaudējumus, kas radušies saistībā ar fizisko personu datu apstrādes pārkāpumiem, ja šie pārkāpumi ir radušies Piegādātāja darbības vai bezdarbības rezultātā.
14. Citi noteikumi
14.1. Pēc Līguma darbības termiņa beigām vai, ja Līgums tiek izbeigts pirms termiņa Līgumā noteiktajos gadījumos, Pasūtītājs atdod lietošanā nodoto Aparatūru Piegādātājam 1 (viena) mēneša laikā.
14.2. Visi Līguma grozījumi, vienošanās par tā izbeigšanu un citas vienošanās, kas saistītas ar Līgumu vai tā izpildīšanu, tiek sastādītas tikai rakstveidā un pēc abpusējas parakstīšanas tiek pievienotas Līgumam un kļūst par tā neatņemamu sastāvdaļu.
14.3. Jautājumos, kuri nav atrunāti šajā Līgumā, Puses vadās no Latvijas Republikas normatīvajiem aktiem.
14.4. Puses savstarpēji apņemas neizpaust konfidenciāla rakstura informāciju, kas tām kļuvusi zināma šī Līguma noteikumu izpildes gaitā.
14.5. Pušu domstarpības, kas saistītas ar Līguma izpildi, tiek risinātas sarunu veidā. Gadījumā, ja Puses nevar vienoties sarunu veidā, tad strīdu nodod izskatīšanai Latvijas Republikas tiesā Latvijas Republikas normatīvajos aktos paredzētajā kārtībā.
14.6. Ja Līguma darbības laikā notiek Pušu reorganizācija, Puses tiesības un pienākumus realizē saistību pārņēmējs.
14.7. Piegādātājs nevar nodot Līguma saistību izpildi trešajām personām bez Pasūtītāja iepriekšējas rakstiskas piekrišanas.
14.8. Juridiskās adreses vai bankas rekvizītu maiņas gadījumā Pušu pienākums ir septiņu dienu laikā paziņot par to otrai Pusei.
14.9. Līgums sastādīts uz 7 (septiņām) lapām divos eksemplāros. Katram Līguma eksemplāram pievienots pielikums Nr.1 uz 1 (vienas) lapas. Viens Līguma eksemplārs glabājas pie Piegādātāja, otrs – pie Pasūtītāja. Abiem eksemplāriem ir vienāds juridisks spēks. 
15. Pušu rekvizīti un paraksti
	15.1. PASŪTĪTĀJS:

SIA „Rīgas Austrumu klīniskā 

universitātes slimnīca”

Hipokrāta ielā 2, Rīgā, LV-1038
Reģ. Nr. 40003951628
Banka: AS Swedbank
Bankas kods: HABALV22
Konta Nr. LV24HABA0001407045805

V. Lietuvietis
	15.2. PIEGĀDĀTĀJS:

SIA “DIAMEDICA”

